Астанадан Алакөлге «Тальго» пойызының алғашқы рейсі жолға шықты
DATE: 12:24, 16 Маусым 2023 | GMT +5
TITLE: Астанадан Алакөлге «Тальго» пойызының алғашқы рейсі жолға шықты
URL: https://kaz.inform.kz/news/astanadan-alakolge-tal-go-poyyzynyn-algashky-reysi-zholga-shykty_a4079604/
META: DATE: 12:24, 16 Маусым 2023 | GMT +5
TOTAL WORDS: 227
AUTHOR(S):
TEXT: Қазақстан темір жолы компаниясынан мәлім еткендей, пойыз аптасына екі рет: астанадан – жексенбі, бейсенбі сайын, Достық станциясынан – дүйсенбі және жұма сайын қатынайды. Пойызға 346 жолаушы сияды. Бағдардың Астанадан Алакөлге дейінгі ұзындығы – 1399 км. Пойыз жолда 21 сағат 45 минут жүреді. «Тальго» пойызы – Алакөлге жетудің оңтайлы жолы. Вагондар ауа желдеткіш, биодәретхана, розеткамен жабдықталған. Жолаушылар үшін vputi. kz мультимедиялық ойын-сауық порталы қолжетімді. Пойызда ерекше қажеттілігі бар адамдар үшін «гранд» санатындағы вагондар, вагонбар және вагонмейрамхана қарастырылған. Билет құны вагон санатына қарай 17 мың теңгеден басталады. Ал Алматыдан Алакөлге дейін «Тальго» вагондарынан құралған екі жолаушылар пойызы қатынайды:. - №211/212 «Алматы-Достық» күнара: Алматыдан – жұп күндері, Достықтан – тақ күндері;. - №253/254 «Алматы-Достық» күнара: Алматыдан – тақ күндері, Достықтан – жұп күндері. Алматы мен Достықтың арасы 846 км жол, жолға кететін уақыт – 17 сағат 35 минут. Билет құны 11 мың теңгеден басталады. «Тальго» пойыздарының арнайы орындарына ерекше қажеттіліктері бар жандар үшін билетке 70% жеңілдік қарастырылған. Билеттерді кассадан немесе https://bilet. kz сайты арқылы комиссиясыз сатып алуға болады. Сонымен қатар Алакөл бағытында жазғы мезгілде8 бағдар бойынша жолаушылар пойыздары қатынайды:. - №53/54 «Астана-Достық» пойызы;. - №122/6941/6942/121 «Астана-Достық» пойызы;. - №221/222 «Алматы – Достық» пойызы;. - №22/6941/6942/21 «Алматы – Достық» пойызы;. - №337/338 «Алматы – Достық» пойызы (жеке тасымалдаушы «Vagon Service Almaty» АҚ;. - №457/458 «Семей – Достық» пойызы;. - №459/460 «Өскемен – Достық»;. - №6941/6942 «Ақтоғай – Достық» қала маңы пойызы
